**ΔΕΛΤΙΟ ΤΥΠΟΥ**

**1ο ΑΝΑΠΤΥΞΙΑΚΟ ΣΥΝΕΔΡΙΟ ΕΠΙΜΕΛΗΤΗΡΙΟΥ ΧΑΛΚΙΔΙΚΗΣ**

Ενότητα Τουρισμός

Ολοκληρώθηκε με επιτυχία η ενότητα «Τουρισμός», στην οποία προέδρευσε η **Τσιπουρίδου Μαρία,** Επίκουρη Καθηγήτρια - Τμήμα Οικονομικών Επιστημών ΑΠΘ, Αριστοτέλειο Κέντρο Κοινωνικής Έρευνας και Υποστήριξης Λήψης Αποφάσεων (ΑΚΚΕ).

Τον κύκλο τοποθετήσεων ξεκίνησε ο **Σκιαδαρέσης Γιώργος,** Αν. Προϊστάμενος Εφορείας Αρχαιοτήτων Χαλκιδικής και Αγίου Όρους, με μια παραστατική παρουσίαση για τη χρήση της τεχνολογίας οπτικοακουστικών μέσων και ψηφιακών εργαλείων, ως μέσο προβολής και αξιοποίησης της πολιτιστικής κληρονομιάς. Με κεντρική θέση την αξιοποίηση της ψηφιακής τεχνολογίας στον πολιτιστικό τουρισμό, έγινε αναφορά στις δράσεις της Εφορείας και ενδεικτικά στην έκθεση για τον εορτασμό του 1821 στα Ν. Φλογητά και στις υποδομές και διαδικασίες προσέλκυσης επισκεπτών του Αρχαιολογικού Μουσείου Πολυγύρου, τονίζοντας τη χρήση της τεχνολογίας, ως μοχλό προόδου, που μετέτρεψε τον ερχομό του COVID-19 από κρίση σε ευκαιρία.

Η **Κωστοπούλου Στυλιανή,** Καθηγήτρια στο Τμήμα Οικονομικών Επιστημών ΑΠΘ, Αριστοτέλειο Κέντρο Κοινωνικής Έρευνας και Υποστήριξης Λήψης Αποφάσεων (ΑΚΚΕ), εμβάθυνε περισσότερο στον ορισμό της βιώσιμης τουριστικής ανάπτυξης, αναλύοντας τα τουριστικά μοντέλα της χώρας, την φέρουσα ικανότητά της, καθώς και τις προκλήσεις, που αντιμετωπίζει γενικότερα και ειδικότερα η περιοχή της Χαλκιδικής. «Ο βιώσιμος τουρισμός είναι η μόνη επιλογή», τόνισε η ίδια, δίνοντας έμφαση στην προστασία του οικοσυστήματος και στην προσαρμογή στις νέες τάσεις και προκλήσεις.

Ο Πρόεδρος Ξενοδόχων Χαλκιδικής & Αντιπρόεδρος Συνδέσμου Ελληνικών Τουριστικών Επιχειρήσεων (ΣΕΤΕ), **Τάσιος Γρηγόρης,** επικεντρώθηκε στο επιχειρησιακό σχέδιοκαι στην ανάγκη διαμόρφωσης του τουριστικού προϊόντος, μιλώντας για ανταγωνιστικές επενδύσεις, έργα υποδομών, διαχείριση και προώθηση προορισμών και αναδιαμόρφωση της αγοράς εργασίας. Τονίζοντας την ανάγκη συνεργατικότητας όσον αφορά στην αντιμετώπιση δυσκολιών ανέφερε μεταξύ άλλων: «Ικανοποιημένοι επισκέπτες δεν μπορούν να υπάρξουν, αν δεν υπάρχουν ικανοποιημένοι εργαζόμενοι στον χώρο του τουρισμού».

Την ενότητα έκλεισε ο **Μπακογιάννης Γεράσιμος**, Επιχειρηματίας - Ακτή Πόρτες Α.Ε. παρουσιάζοντας την οπτική του ξενοδοχειακού κλάδου. Ο κ. Μπακογιάννης αναφέρθηκε στα χρόνια ζητήματα του τόπου, όπως είναι οι υποδομές, τα λύματα, οι υδάτινοι πόροι και την ανάγκη επεμβάσεων και βελτιώσεων.

Περισσότερες πληροφορίες για το συνέδριο: [https://develop-halkidiki.gr/](https://develop-halkidiki.gr/?fbclid=IwAR1PEjKtV-hZDefexjqTh8CkMgHmmSfyIM5Lj7aESvG2Xd8h3lWYmLGMWMc)

[#ΕπιμελητήριοΧαλκιδικής](https://www.facebook.com/hashtag/%CE%B5%CF%80%CE%B9%CE%BC%CE%B5%CE%BB%CE%B7%CF%84%CE%AE%CF%81%CE%B9%CE%BF%CF%87%CE%B1%CE%BB%CE%BA%CE%B9%CE%B4%CE%B9%CE%BA%CE%AE%CF%82?__eep__=6&__cft__%5b0%5d=AZVN4_4NoI--_CDJkrfxLjIG6h8SHM5WlnK99Am9e4pToSO-vcTFRT10i3x-Q2dfocSIYVGc3vozj_1ME6cGD9_an2FPCQJum9DP22HlTBI_4lOnWScBT0_RX_EhN77PkHDy_D0e7-hV08YVE3FjfdAHqn2yUB8GC85C6rujB5c8XOmdIc8L0LTh0S67FJD-SqQ&__tn__=*NK-R) [#HalkidikiChamber](https://www.facebook.com/hashtag/halkidikichamber?__eep__=6&__cft__%5b0%5d=AZVN4_4NoI--_CDJkrfxLjIG6h8SHM5WlnK99Am9e4pToSO-vcTFRT10i3x-Q2dfocSIYVGc3vozj_1ME6cGD9_an2FPCQJum9DP22HlTBI_4lOnWScBT0_RX_EhN77PkHDy_D0e7-hV08YVE3FjfdAHqn2yUB8GC85C6rujB5c8XOmdIc8L0LTh0S67FJD-SqQ&__tn__=*NK-R) [#halkidikichamber](https://www.facebook.com/hashtag/halkidikichamber?__eep__=6&__cft__%5b0%5d=AZVN4_4NoI--_CDJkrfxLjIG6h8SHM5WlnK99Am9e4pToSO-vcTFRT10i3x-Q2dfocSIYVGc3vozj_1ME6cGD9_an2FPCQJum9DP22HlTBI_4lOnWScBT0_RX_EhN77PkHDy_D0e7-hV08YVE3FjfdAHqn2yUB8GC85C6rujB5c8XOmdIc8L0LTh0S67FJD-SqQ&__tn__=*NK-R) [#develophalkidiki](https://www.facebook.com/hashtag/develophalkidiki?__eep__=6&__cft__%5b0%5d=AZVN4_4NoI--_CDJkrfxLjIG6h8SHM5WlnK99Am9e4pToSO-vcTFRT10i3x-Q2dfocSIYVGc3vozj_1ME6cGD9_an2FPCQJum9DP22HlTBI_4lOnWScBT0_RX_EhN77PkHDy_D0e7-hV08YVE3FjfdAHqn2yUB8GC85C6rujB5c8XOmdIc8L0LTh0S67FJD-SqQ&__tn__=*NK-R)



Επιστημονική Τεκμηρίωση